Nikolajus Severinčikas

Nikolajus Severinčikas (1946 m. kovo 15 d. Baltarusijoje – 2014 m. lapkričio 4 d. Klaipėdoje) – jūrininkas, kapitonas, Lietuvos ir Klaipėdos miesto politinis bei visuomenės veikėjas.

 Biografija 
Studijavo Klaipėdos jūreivystės mokykloje (baigė 1968 m.) ir Kaliningrado jūrinės technikos institute.„SEVERINČIKAS NIKOLAJUS (1946–2014)“ . Klaipėda: miestas ir žmonės. Nuoroda tikrinta 2021-08-08.

1974–1989 m. buvo tolimojo plaukiojimo kapitonas žvejybos laivuose, taip pat Klaipėdos jūrų prekybos uosto kapitono tarnybos vadovas. 1989–1991 m. užėmė Klaipėdos Prekybos uosto kapitono pareigas, o 1991–2000 m. buvo Klaipėdos valstybinio jūrų uosto kapitonas. Nuo 2000 m. dirbo Klaipėdos valstybinio jūrų uosto direkcijos jūrinės teisės referentu, gelbėjimo darbų konsultantu.„Sunkus uosto kapitono dešimtmetis“. Albatrosas.lt. Nuoroda tikrinta 2021-08-08.

Prisidėjo kuriant bendrą nepriklausomos Lietuvos jūrų uosto struktūrą: uosto kapitono valdybą ir VĮ Klaipėdos valstybinio jūrų uosto direkciją,„Mirė garsus kapitonas Nikolajus Severinčikas“. Vakarų ekspresas. Nuoroda tikrinta 2021-08-08. taip pat prie prie visos jūrinės dokumentacijos keitimo į valstybinę lietuvių kalbą.

1990 m. Lietuvos demokratinės darbo partijos narys. 1995–1997 m. (LDDP sąraše) Klaipėdos miesto savivaldybės tarybos narys.

 Šaltiniai 

Kategorija:Klaipėdos politikai
Kategorija:Lietuvos laivų kapitonai
Kategorija:Lietuvos žvejai